stanford-oval/wikipedia huggingface dataset:
קוואלה
הקהילה היהודית > שואת יהודי קוואלה

באפריל 1941, במהלך מלחמת העולם השנייה, נכבשה יוון על ידי גרמניה הנאצית ואזור תראקיה ובכלל זה העיר קוואלה הועברו לחזקת ממלכת בולגריה, אשר הייתה בעלת בריתם של הגרמנים. מיהודי העיר נמנעה אזרחות בולגרית, והוטל על אלכסנדר בלב, ראש הקומיסריון לענייני יהודים, לפתור את "בעיית היהודים". ב-22 בפברואר 1943 נחתם הסכם בין ממשלת בולגריה לגרמנים, אשר השלב הראשון בו היה שילוח 12,000 יהודי תראקיה ומקדוניה אל מחנות ההשמדה. בראשית מרץ מנתה הקהילה היהודית בעיר 1,471 נפשות.
ב-4 במרץ 1943, בשעה 04:00, נערכה אקציה בכל רחבי תראקיה ובכלל זה בעיר קוואלה. בשלב ראשון ריכזו השוטרים הבולגרים את היהודים במחסני טבק בעיר עצמה. לאחר מספר ימים הועמסו בני הקהילה על רכבות משא פתוחות שנסעו במשך שלוש יממות גשומות אל עבר בולגריה. מרבית היהודים רוכזו בעיר בלגואבגרד ומקצתם בעיר דופניצה. ראש העיר קוואלה שיפליאב שלח מכתב תודה לשר הפנים הבולגרי פטר גברובסקי בו כתב: "העיר קוואלה שוחררה מאלפיים פעילים של השוק השחור, מהשודדים הנצחיים של עמנו ואויבינו המושבעים".
לאחר כשבועיים הועלו בני הקהילה על רכבות משא פתוחות שנסעו לכיוון העיר לום שעל גדת הדנובה, תוך שהחיילים הבולגרים מכים בהם בקתות רוביהם ומצליפים בהם בשוטיהם. עובדי הכפייה היהודים בני "בולגריה הישנה", אשר הועסקו בסלילת כבישים ומסילות ברזל לאורך תוואי נסיעת הרכבות, רצו אחר הקרונות והשליכו לעברם מזון ובגדים. בנמל לום הועלו בני הקהילה על ארבע מעבורות אשר הפליגו לכיוון העיר וינה. לפי אחת הגרסאות, טובעה מעבורת אחת על ידי הגרמנים וכל נוסעיה טבעו עמה. נוסעי שלוש המעבורות הנותרות הועלו על רכבות משא לכיוון העיר קטוביץ וממנה למחנה טרבלינקה. מעריכים שרק כ-20 מיהודי העיר ניצלו ממוות במחנות ההשמדה.
ב-1948 התגוררו בקוואלה 42 יהודים, ב-1967 נמנו 47, ובשלהי העשור הראשון של המאה ה-21 לא התגוררו יהודים בעיר. בפאתי העיר קיים בית עלמין יהודי אשר מתוחזק על ידי יוצאי הקהילה החיים בישראל ונציגי הקהילה היהודית ביוון. ב-2016 הוצבה בעיר אנדרטה לזכר יהודי העיר שנרצחו בשואה. באפריל 2017 נותצה האנדרטה ונגרם לה נזק רב.
ערים תאומות

גרמניה נירנברג, גרמניה (מ־1998)
בוסניה והרצגובינה גרדישקה, בוסניה והרצגובינה
בולגריה גוצה דלצ'ב, בולגריה
טורקיה טקירדא, טורקיה
לקריאה נוספת

ברכה ריבלין, "קוואלה", בתוך: הנ"ל (עורכת), פנקס הקהילות: (10) יוון, ירושלים: יד ושם, תשנ"ט 1998, עמ' 327–339.
הערות שוליים

1 2  הקהילה היהודית בקוואלה, באתר הספרייה היהודית המקוונת (באנגלית).
↑  הקהילה היהודית בקוואלה, באתר חב"ד יוון (באנגלית).
↑  מיכאל בר-זוהר, הרכבות יצאו ריקות, הוצאת הד ארצי, אור יהודה, 1999, עמוד 86, בהתבסס על נתוני המעצרים שלוקטו ממשרד הפנים הבולגרי.
↑  ריבייר טובה, "סיפור המשפחה שלי-קוואלה וקומוטיני", באתר מסעות יוון-בעקבות הקהילות היהודיות.
↑  משה מוסק, "כפשע בינם לבין המוות - יהודי בולגריה", באתר "יד ושם".
↑  מיכאל בר-זוהר, עמודים 93-92.
↑  תיאור שמסר בן הקהילה היהודית בפלובדיב שהועסק בעבודות כפייה באזור.
↑  נסים יושע, "השועל הבלקני – על חלקה של בולגריה בהשמדת יהודים", באתר "יד ושם".
↑  Holocaust memorials in Greece vandalized, באתר JTA‏ 10 באפריל 2017.
| --- | --- |
בקרת זהויות :  NLI: 987007562211105171  GND: 4110053-0  LCCN: n85001811  MusicBrainz: 0b94af41-d608-4533-8a92-93dd89a611c9  NKC: xx0119998  SUDOC: 11221200X  VIAF: 157162280   WorldCat (עם VIAF): 157162280 
פועלים ממפעל הטבק בעיר אשר היה בבעלות יהודית (1910)
האנדרטה לזכר הנספים בשואה, המוצבת בבית העלמין היהודי בעיר קוואלה
החלקה הישנה בבית העלמין היהודי בעיר קוואלה
קצה קדמי וקצה אחורי

במחשבים, קצה קדמי וקצה אחורי (באנגלית: front end ו-back end בהתאמה), הם מושגים כלליים המתייחסים לחלקים שונים במערכת תוכנה. הקצה הקדמי אחראי על איסוף ועיבוד הקלט מהמשתמש, על מנת להביא אותו לצורה שהקצה האחורי יכול להשתמש בה. הקצה הקדמי הוא הממשק שבין המשתמש לקצה האחורי. שני הקצוות יחד נקראים באנגלית full stack.
בארכיטקטורת תוכנה יכולות להיות שכבות רבות בין החומרה למשתמש הקצה. ניתן לתאר כל שכבה כזאת כבעלת קצה קדמי וקצה אחורי. הקצה הקדמי הוא אבסטרקציה המפשטת את הרכיבים שנמצאים תחתיה, על ידי הצגת ממשק ידידותי למשתמש. לדוגמה, בעיצוב תוכנה, בארכיטקטורת model-view-controller, מוגדרים קצוות קדמיים וקצוות אחוריים לבסיס הנתונים, לממשק המשתמש, ולרכיב עיבוד הנתונים. ההפרדה של מערכות תוכנה לקצוות קדמיים ואחוריים מפשטת את תהליך הפיתוח ומאפשרת לתחזק את חלקי המערכת בנפרד.
ביישומי רשת

ביישומי רשת, כלל אצבע אומר שהקצה הקדמי (או "צד-הלקוח") הוא כל דבר שניתן לראותו כאשר מסתכלים על קוד המקור של דף האינטרנט כאשר נמצאים בצד הלקוח (כלומר, לא בצד השרת). על מנת לראות את קוד המקור של צד השרת (או "הקצה האחורי"), יש להיות בצד השרת.
יכול להיווצר בלבול בין המושגים כאשר בזמן שנמצאים בצד הלקוח, מבצעים עריכה של קבצים בצד השרת. לדוגמה, רוב כותבי ה-HTML לא חייבים להיות בצד השרת כאשר הם מפתחים את ה-HTML. לעומת זאת, מפתחים לצד השרת, בהגדרה חייבים לעבוד רק בצד השרת. ולבסוף, על מנת ליצור אתר אינטרנט אינטראקטיבי המורכב מדפי אינטרנט דינמיים, נדרש פיתוח הן עבור צד השרת והן עבור צד הלקוח.
במערכות הפעלה

במערכות הפעלה, מנהל קבצים גרפי הוא הקצה הקדמי עבור מערכת הקבצים של המחשב. המעטפת (shell) משמשת כממשק למערכת ההפעלה – הקצה הקדמי מתקשר עם המשתמש, והקצה האחורי מפעיל את התוכניות של מערכת ההפעלה בתגובה.
שימוש בממשק שורת פקודה (CLI) דורש לימוד של מושגים מיוחדים ושינון פקודות. לכן ממשק משתמש גרפי (GUI) משמש כקצה קדמי המשמש כחלופה ל-CLI, המאפשרת לעבוד עם סביבת "שולחן עבודה". בסביבת מערכת ההפעלה Unix, ספריית ncurses היא קצה קדמי חצי-גרפי פשוט יותר עבור ה-CLI. ברמת ממשק שורת הפקודה עצמו של יוניקס, רוב הפקודות הן "פילטרים" – תוכניות עצמאיות שיכולות לשמש גם כקצה קדמי או כקצה אחורי עבור פקודות אחרות. במקרה זה התוכניות עובדות כך שהן מעבירות נתונים (piping) מהאחת לשנייה, לרוב לצורך עיבוד טקסט.
לדוגמה: CLI-prompt> cmd1 | cmd2 | cmd3 | cmd4
זוהי דוגמה לשרשור פקודות באמצעות קו ניצב (pipe). כאן הפלט של התוכנית cmd1 משמש כקלט עבור cmd2; הפלט של cmd2 משמש כקלט עבור cmd3, וכך הלאה.
שימושים נוספים

בתקשורת נתונים, המושג front end יכול להתייחס לכל רכיב חומרה המשמש לאופטימיזציה או הגנה על התעבורה ברשת. רכיבים כאלה נקראים application front-end hardware מכיוון שהם מוצבים בקצה הקדמי, הפונה כלפי חוץ של הרשת המקומית. זרם הנתונים עובר דרך חומרת הקצה הקדמי לפני שהוא נכנס לתוך הרשת המקומית.
במערכות ניהול תוכן (CMS), המושג front end יכול להתייחס לתצוגה המוצגת למשתמש הקצה של אתר האינטרנט, ואילו back end מתייחס לתצוגת הניהול של האתר.
במהדרים, ה-front end מתרגם את קוד המקור לייצוג ביניים (intermediate language), וה-back end פועל על ייצוג הביניים כדי להפיק את הפלט בשפת מכונה. הקצה האחורי בדרך כלל מוסיף אופטימיזציות כדי להפיק קוד שרץ מהר יותר. ההבחנה בין front end ו-back end יכולה ליצור הפרדה בין החלק שפועל כ-parser (מנתח תחביר) המטפל בקוד המקור, וה-back end שמייצר את הקוד הסופי ומוסיף אופטימיזציות. חלק מהמימושים (כדוגמת GCC) מאפשרים בחירה בין כמה front ends המאפשרים ביצוע ניתוח תחבירי של קוד מקור של שפות תכנות שונות, וכמה back ends המפיקים שפת מכונה המותאמת למעבדים מסוגים שונים.
בהפקת דיבור על ידי מחשב (speech synthesis), המושג front end מתייחס לחלק שממיר את קלט הטקסט לייצוג סמלים פונטי, ואילו תפקידו של ה-back end להמיר את הייצוג הפונטי לצליל.
תהליך הייצור של מעגלים משולבים (semiconductor device fabrication) כולל תהליכים של front-end-of-line ו-back-end-of-line. ה-front end מטפל בהמרת שפת תיאור החומרה (hardware description language) לשערים לוגיים. ה-back end מטפל בהיבט הפיזי של המרת מעגלים של טרנזיסטורים לשבבים.
ראו גם

צד שרת
צד לקוח
אבסטרקציה (מדעי המחשב)
דלפט

מראה העיר בציורו של יאן ורמיר
העיר דלפט בהולנד
דלפט (בהולנדית: Delft, ‏האזנהקובץ:Nl-Delft.ogg‏Ⓘ‏) היא עיר הולנדית השוכנת במחוז דרום הולנד בין העיר רוטרדם לעיר האג. העיר שוכנת על נהר הסכי (אנ').
היסטוריה

העיר דלפט נוסדה בראשית המאה ה-11, ליד תעלה, לצד נהר גנטל. שמה נגזר מהמילה ההולנדית delven, אשר פרושה "לחפור". אחד האצילים בנה כאן את טירתו וסביבה התפתח ישוב אשר שימש כמרכז סחר אזורי. היישוב המשיך להתפתח וב -15באפריל 1264 וילם השני, רוזן הולנד, העניק לו מעמד של עיר. בשנת 1389 נחפרה בעיר תעלה דרך הנהר הקרוב ונבנה נמל אשר חיבר את דלפט לים הצפוני. התעשייה והמסחר פרחו ועד המאה ה-17 דלפט הייתה בין הערים החשובות במחוז שלה.
בשנת 1572 ויליאם לבית אורנג', שכונה וילם השתקן, קבע את מושבו בדלפט והוביל משם את המרד ההולנדי נגד השלטון הספרדי. בשנת 1581 מספר אזורים בהולנד השתחררו משליטתו של פיליפ השני, מלך ספרד ודלפט הפכה לבירת הולנד העצמאית. בשנת 1584 וילם השתקן נורה למוות על ידי מתנקש. מתחם הקבורה המשפחתי של משפחת אורנג', בברדה, היה עדיין תחת שליטת ספרד, ווילם השתקן נקבר בכנסייה החדשה בדלפט. כך החלה מסורת, לפיה בני משפחת המלוכה ההולנדית וקרוביהם נקברים באגף החדש של כנסייה זו.
הפיצוץ הגדול

בתור אומה צעירה, אשר נלחמה כמעט מאה שנה כנגד השלטון הספרדי, כל עיר הולנדית חויבה להחזיק כמות אבק שריפה אשר תספיק במקרה של מצור ארוך. בהיותה עיר ראשית, דלפט נטלה חלק בהתארגנות לקראת אירוע כזה. היו מאוחסנים בה 30 טון אבק שרפה, בתוך מנזר נטוש. בשנת 1654, ב-12 באוקטובר, בשעה 11 בבוקר, אחד משומרי העיר נכנס לבדוק את המחסן. ניצוץ הצית את אבק השרפה וגרם לפיצוץ הרסני, אשר מחק חלק גדול מבתי העיר . נהרגו מעל 100 תושבים, אלפים נפצעו וכרבע מבתי העיר נהרסו. בפיצוץ זה נהרג התלמיד המבטיח ביותר של רמברנט, קרל פבריציוס וכמעט כל עבודותיו הושמדו.
אומנות

בסוף המאה ה-16 דלפט הייתה מרכז חשוב של דפוס, אך עיקר פרסומה של העיר מקורו בפעילות האמנותית שהתקיימה בה. במאה ה-17 חי בעיר דלפט צייר הבארוק יאן ורמיר. ורמיר צייר ציורים רבים של נוף העיירה ושל חיי היום-יום בה, ביניהם "נוף העיר דלפט" המפורסם ו"נערה עם עגיל פנינה".
בנוסף, יוצרו בדלפט עבודות קרמיקה בצבעי כחול - לבן, הנקראות "הקרמיקה הכחולה של דלפט". היה זה סגנון חדש, אשר פותח על ידי אומני קרמיקה איטלקים, שהשתקעו בדלפט ויצרו כלים ואריחים לריצוף וחיפוי.
מדע

דלפט נחשבת לערש המיקרוביולוגיה, בשל פעילותו של אנטוני ואן לוונהוק. הוא היה סוחר בדים, אך התמחה בליטוש עדשות. בעזרת העדשות הללו, שיפר את מיקרוסקופ האור והיה האדם הראשון בהיסטוריה שראה חיידקים. ואן לוונהוק המשיך במחקריו עד מותו, בגיל 90, בשנת 1723.
כלכלה

במאה ה-17 דלפט חוותה שגשוג כלכלי בזכות חברת הודו המזרחית ההולנדית אשר מיקמה בנמל דלפט את משרדה הראשי. בנוסף, יצור ויצוא הקרמיקה של דלפט הוסיף עושר לעיר ולתושביה. עד הפיצוץ הגדול, דלפט הייתה גם מרכז מבשלות בירה והיו בה מאה כאלו.
הקהילה היהודית של דלפט

בתחילת המאה ה-19 נרשמו בדלפט חמש משפחות יהודיות. בשנת 1821 הוקמה רשמית הקהילה היהודית בדלפט, בתחילה, בית באחת משכונות העיר שימש כמקום תפילה. ב-8 באוקטובר 1861 הונחה אבן היסוד לבניית בית הכנסת, על ידי המהנדס איש דלפט, ליאון וינקל, אשר היה גם יו"ר הקהילה היהודית של דלפט. ב-22 באוגוסט 1862 נחנך בית הכנסת על ידי הרב הראשי של האג, הרב ברשטין.
משנת 1840 היה לקהילה היהודית בית קברות משלה בוונדלסטראאט הנוכחי. חברה קדישא דאגה להלוויות, ובנוסף הייתה גם ועדת עניים. בית ספר יהודי קטן סיפק חינוך לילדים. החפצים הפולחניים וחלקו הפנימי של בית הכנסת היו באחזקתם של נשות הקהילה.
בקשה ראשונית לפירוק הקהילה היהודית של דלפט ב-1927 התבטלה. בתקופת הכיבוש הנאצי, רובם המכריע של יהודי דלפט גורשו ונרצחו. בית הכנסת השתמר מבחוץ, אולם כל הרכוש והציוד הפנימי נעלמו.
בשנת 1952 נמכר מבנה בית הכנסת לעיריית דלפט. עשר שנים לאחר מכן, הקהילה היהודית של דלפט הצטרפה רשמית לזו של האג. בית הקברות היהודי של דלפט מתוחזק כיום על ידי עיריית דלפט.
במשך השנים, בניין בית הכנסת שימש את עיריית דלפט כמתקן אחסון וגם כבית ספר למוזיקה. בית הכנסת חזר ליעודו בשנת 1974, לאחר שהעירייה העבירה את בית הספר למוסיקה למבנה אחר. בפברואר 1991 ייסדו חברי העדה עמותה, במטרה לגייס כפסים לקניית המבנה. ב-27 יוני 1996, לאחר שנרכש המבנה, הוא עבר שיפוץ יסודי. ב-18 בספטמבר 2003 נפתח מחדש, רשמית, בית הכנסת בדלפט, ברחוב קורנמרקט 12. בבית הכנסת מתקיימות פעילויות יהודיות ותרבותיות שונות.
דלפט היום

העיר ידועה בזכות מרכז העיר המשומר על תעלותיו הרבות, הגשרים הציוריים והמבנים ההיסטוריים וכן סביבתה הירוקה. בעיר פועל מפעל בשם המסחרי "רויאל דלפט (אנ')". הוא מתמחה ביצור קרמיקה בשיטות המסורתיות ומהווה שריד אחרון ל-33 סדנאות הקרמיקה שהתקיימו בעיר. כמו כן, שוכנת בעיר אוניברסיטת דלפט לטכנולוגיה.
ערים תאומות

ניקרגואה אסטלי, ניקרגואה
טורקיה אדאפזרי, טורקיה
שווייץ אראו, שווייץ
בוסניה והרצגובינה טוזלה, בוסניה והרצגובינה
ישראל כפר סבא, ישראל (מ־1968)
גרמניה פרייבורג, גרמניה
דרום אפריקה צ'וואנה, דרום אפריקה
ראו גם

חברת הודו המזרחית ההולנדית
המרד ההולנדי
הערות שוליים

1 2  Mike Stuchbery, Art and Disaster: 'The Delft Thunderclap', Byline Times, ‏אוגוסט 2019
↑  Chris Chambers, [Radionetherlandsarchives.org The day the world came to an end: The great Delft Thunderclap of 1654], אתר הרדיו של הולנד, ‏14 באוקטובר 2004
↑  Ruestow, Edward G, The Microscope in the Dutch Republic: The Shaping of Discovery, New York: Cambridge University Press, 1996
↑  Brook, Timothy, Vermeer's Hat:The Seventeenth Century and the Dawn of the Global World, London: Bloomsbury Press, 2009
↑  Synagoge Delft, www.synagogedelft.nl
↑  Rick Erickson, Royal Delft, Atglen, Pensilvania, USA: Schiffer, 2003
↑  -, History of Delft Blue, Royal Delft, ‏-
| --- | --- |
בקרת זהויות :  NLI: 987007552546905171  BnF: cb11952765w (data)  GND: 4011369-3  LCCN: n78096036  MusicBrainz: ce1edcc9-7024-4157-916b-b867e66833e5  NKC: ge260925  VIAF: 134850324   WorldCat (עם VIAF): 134850324
רוהר (נהר)

| --- | --- |
נהר הרוהר באזור רובע קטוויג של העיר אסן.
נהר הרוהר באזור רובע קטוויג של העיר אסן.
 מידע כללי
 אורך:  217 ק"מ
 ספיקה ממוצעת:  79 מ"ק לשנייה
 אגן ניקוז:  4485 קמ"ר
 מוצא:  סמוך לעיירה וינטרברג באזור זאוארלאנד, מדינת נורדריין-וסטפאליה בגרמניה.
 גובה מוצא הנהר:  674 מטרים
 יובלים:  Lenne, Herdecker Bach, Wimberbach, Hesperbach, Pleßbach, Sprockhöveler Bach, Elbsche, Wannenbach, Hillebach, Berkelbach, Gebke, Bachumer Bach, Muttenbach, Schnodderbach, Baum-Bach, Rossenbeck, Stockumer-Bach, Hellefelder Bach, Scheebach, Limfert, Wannebach, Forstbach, Stollenbach, Giesmecke, Knöselsbach, Nierbach, Baarbach, Abbabach, Neger, Henne, Deilbach, Oelbach, Wenne, Hönne, Möhne, Volme, Rumbach, Röhr, Valme, Elsebach, Rinderbach, Gebke, Elpe, Wanne, Hörsterholzer Bach, Oefter Bach, Wannebach, Borbach, Gierskoppbach, בפסקה זו רשומה אחת נוספת שטרם תורגמה 
 שפך:  נהר הריין, בתחום העיר דואיסבורג, גרמניה.
 מדינות באגן הניקוז:  גרמניה גרמניה
 
 אגן הניקוז של הרוהר
 
רוהר (גרמנית: Ruhr) הוא נהר במערב גרמניה, וזורם כולו בתחומי מדינת נורדריין-וסטפאליה. יובלו הימני של נהר הריין.
מוצאו של הנהר סמוך לעיירה וינטרברג באזור זאוארלאנד ההררי, בגובה של 674 מטרים מעל פני הים. שפך הנהר לתוך הריין לעומת זאת נמצא בגובה של 17 מטרים בלבד.
ספיקתו של הנהר דומה לזו של הנהר אמס בצפון גרמניה או לתמזה באנגליה.
הרוהר נחשב לגבולו הדרומי של חבל הרוהר וזורם דרך ערים רבות, ביניהן האגן, דורטמונד, בוכום, אסן, מילהיים על הרוהר ודואיסבורג. בנוסף, לאורך הנהר מספר אגמים המשמשים כמקומות נופש.
הנהר הוא מקור מי השתייה של האזור כולו, ואיכות מימיו גבוהה.
קוואי לנארד

| --- | --- |

לנארד בשנת 2022
 לידה:  29 ביוני 1991 (בן 33) ריברסייד שבקליפורניה, ארצות הברית
 עמדה:  סמול פורוורד
 גובה:  2.02 מטר
 מספר:  2
 מכללה:  אוניברסיטת המדינה של סן דייגו
 דראפט:  בחירה מספר 15, 2011 אינדיאנה פייסרס
 קבוצות כשחקן
 2011–2018   2018–2019 2019–:  סן אנטוניו ספרס   טורונטו ראפטורס לוס אנג'לס קליפרס
 הישגים כשחקן
 2 זכיות באליפות ה-NBA ‏(2014, 2019) 2 זכיות בתואר ה-MVP של סדרת הגמר ‏(2014, 2019) 2 זכיות בפרס שחקן ההגנה של העונה‏ (2015, 2016) 3 בחירות לחמישיית העונה (2016, 2017, 2021) 3 בחירות לחמישיית העונה השנייה (2019, 2020, 2024) 3 בחירות לחמישיית ההגנה הראשונה (2015–2017) 4 בחירות לחמישיית ההגנה השנייה (2014, 2019–2021) 6 בחירות למשחק האולסטאר (2016, 2017, 2019–2021, 2024)  זכייה בפרס ה-‏MVP של משחק האולסטאר (2020)  בחירה לחמישיית הרוקיז של העונה (2012)
קוואי אנתוני לנארד (באנגלית: Kawhi Anthony Leonard; נולד ב-29 ביוני 1991) הוא כדורסלן אמריקאי המשחק בעמדת הסמול פורוורד בקבוצת לוס אנג'לס קליפרס מליגת ה-NBA.
לנארד זכה פעמיים בתואר שחקן ההגנה של העונה ב-NBA, נבחר פעמיים לחמישיית העונה ב-NBA, וזכה פעמיים בתואר ה-MVP של סדרת הגמר ב-NBA – בשנת 2014, כשהוביל את סן אנטוניו לאליפות, ובשנת 2019, כשהוליך את טורונטו ראפטורס לזכייתה הראשונה באליפות הליגה; הוא השחקן השלישי בתולדות ה-NBA שזוכה בתואר זה עם 2 קבוצות שונות. כפות ידיו הגדולות במיוחד העניקו לו את הכינוי The claw (הצבתות).
ביוגרפיה

לנארד נולד בריברסייד, קליפורניה, בנערותו שיחק כדורסל בתיכון על שם מרטין לותר קינג בעיר. בינואר 2008, במהלך עונת הג'וניור, נרצח אביו במתקן לרחיצת מכוניות שהיה בבעלותו. על אף הטרגדיה האישית, רשם לנארד 17.3 נקודות ו-6.5 ריבאונדים בממוצע למשחק, והוביל את קבוצת התיכון למאזן של 32 ניצחונות מול שלושה הפסדים לאורך העונה, ולמשחק הגמר של החטיבה הדרומית בקליפורניה לתיכונים.
בעונת הסיניור בתיכונים רשם לנארד ממוצעים של 22.6 נקודות, 13.1 ריבאונדים, 3.9 אסיסטים ו-3.0 חסימות למשחק. הוא הוביל את קבוצתו למאזן של 30 ניצחונות מול שלושה הפסדים, ולאליפות החטיבה הדרומית בקליפורניה לתיכונים. בסיום העונה זכה לנארד בתואר "מר כדורסל של קליפורניה", ונבחר לשחקן התיכונים המצטיין גם מטעם העיתון לוס אנג'לס טיימס לאחר שסיים בשישה משחקים עם לפחות 20 נקודות ו-20 ריבאונדים.
ביוגרפיה > קריירת מכללות

עם סיום לימודיו התיכוניים, לא נחשב לנארד כאחד מבכירי שחקני התיכונים בארצות הברית כולה. הוא דורג במקום ה-48 באתר rivals.com, ובמקום ה-56 בדירוג של רשת ESPN, והחל לשחק במדי קבוצת הכדורסל של אוניברסיטת המדינה של סן דייגו הקטנה, המשחקת בחטיבת ה-Mountain West (הנקראת גם MWC).
כבר בעונת הפרשמן היה לנארד לשחקן מפתח בקבוצה. הוא היה לקלעי המצטיין של הקבוצה עם 12.7 נקודות למשחק, ועם 9.9 ריבאונדים למשחק היה לקוטף הריבאונדים המצטיין בחטיבה כולה. הוא הוביל את קבוצתו לסיים במקום הרביעי בעונה הסדירה עם מאזן של 11 ניצחונות מול חמישה הפסדים, נבחר לפרשמן המצטיין של העונה בחטיבה, והיה לשחקן הראשון בהיסטוריה של החטיבה שנבחר לחמישייה המצטיינת של העונה. בטורניר האליפות של החטיבה, הוביל לנארד את קבוצתו עד למשחק הגמר, בו קלע 16 נקודות, קבע שיא לטורניר החטיבה כשקטף 21 ריבאונדים במשחק הגמר והוביל את הקבוצה לניצחון 45–55 ולאליפות החטיבה.
בעונתו השנייה במכללות, הוביל לנארד פעם נוספת את קלעי האוניברסיטה עם 15.7 נקודות למשחק, ועם 10.6 ריבאונדים היה שנית לקוטף הריבאונדים המצטיין בחטיבה, ולתשיעי בליגת המכללות כולה. הוא נבחר לחמישייה העונה של החטיבה, ולחמישיית העונה השנייה במכללות. בטורניר החטיבה הוליך לנארד את סן דייגו סטייט לאליפות שנייה ברצף, ובטורניר אליפות המכללות סייע לקבוצה להעפיל לשלב שמינית הגמר לראשונה בתולדות האוניברסיטה.
קריירת ה-NBA > סן אנטוניו ספרס

לאחר שנתיים במכללות העמיד עצמו לנארד לבחירה בדראפט ה-NBA ב-2011. הוא נבחר במקום ה-15 על ידי אינדיאנה פייסרס, וזמן קצר לאחר מכן הועבר בטרייד אל סן אנטוניו ספרס. בעונת הרוקי, שהייתה עונה מקוצרת בשל שביתת שחקנים, שותף לנארד ב-64 משחקים ועלה בחמישייה הפותחת ב-39 מהם. הוא תרם 7.9 נקודות ו-5.1 ריבאונדים בממוצע, ובסיום העונה נבחר לחמישיית הרוקיז הראשונה.
בעונת 2013/2014 הגיע לנארד עם סן אנטוניו ספרס לגמר ה-NBA נגד מיאמי היט. הספרס גברו 4–1 בסדרה על ההיט, בעזרתו של לנארד שגם זכה בתואר ה-MVP של סדרת הגמר ב-NBA. הוא תרם 17.8 נקודות למשחק, ב-61% מהשדה, ב-58% בזריקות לשלוש ו-6.4 ריבאונדים בממוצע למשחק בסדרת הגמר.
בעונת 2014/2015 זכה לנארד בפרס שחקן ההגנה של העונה. הוא נבחר לשחקן ההגנה של העונה גם בעונת 2015/2016.
בעונת 2016/2017 הוביל לנארד את הספרס למאזן השני בטיבו במערב, עם 61 ניצחונות, כשהוא קולע 25.5 נקודות למשחק. בסיומה של העונה הגיע למקום השלישי בבחירות ל-MVP, ונבחר לחמישיית העונה הראשונה. בפלייאוף הוביל את סן אנטוניו לגמר המערב, שבו נפצע לאחר צעד מעורר מחלוקת של שחקן גולדן סטייט ווריורס, זאזה פאצ'וליה. אחרי שנפצע לא הצליחה סן אנטוניו לנצח בסדרה, והפסידה לווריורס בארבעה משחקים.
בשל הפציעה לא שיחק לנארד ב-27 המשחקים הראשונים של הספרס בעונת 2017/2018. הוא חזר בדצמבר 2017, ולאחר מספר משחקים נפצע שנית. גם כאשר החליטו אנשי הצוות הרפואי של סן אנטוניו שהוא כשיר לשחק, בחר לנארד להתייעץ עם צוות רפואי משלו, שלפיו לא יכול היה לשחק. על מנת לנסות לשכנעו לשוב ולשחק ערכו הספרס פגישה בהשתתפות השחקנים, שתוארה כ"מתוחה ואמוציונלית".
קריירת ה-NBA > טורונטו ראפטורס

לקראת עונת 2018/2019 הודיע סוכנו שהוא גם דודו, דניס רוברטסון, כי ברצונו לעזוב את הספרס. קבוצות רבות התעניינו בצירופו באמצעות טרייד, אך עקב העובדה שהיה לו חוזה לעונה אחת בלבד לא מיהרו להחתימו. בסופו של דבר, ב-18 ביולי 2018 הועבר בטרייד לקבוצת טורונטו ראפטורס ביחד עם דני גרין, תמורת דמאר דרוזן, יאקוב פולטל ובחירת סיבוב ראשון מוגנת בדראפט 2019.
לנארד הצטיין במדי הקבוצה והוביל אותה לזכייתה הראשונה אי פעם באליפות ה-NBA. לאורך סדרת הגמר, מול הווריורס, רשם לנארד ממוצעים של 28.5 נקודות, 9.8 ריבאונדים, 4.2 אסיסטים ו-2.0 חטיפות למשחק, ובסיומה זכה בשנית בתואר ה-MVP של סדרת הגמר.
קריירת ה-NBA > לוס אנג'לס קליפרס

ב-10 ביולי 2019 חתם לנארד בלוס אנג'לס קליפרס. ביחד איתו הגיע לקבוצה גם פול ג'ורג' והיו ציפיות גדולות מהקבוצה שתצליח לקחת אליפות. אולם לאחר עונה סדירה ממוצעת אותה סיימו הקליפרס במקום השני, הודחו הקליפרס על ידי דנוור נאגטס בחצי גמר המערב, לאחר שהובילו בסדרה 3–1. בסיום העונה נבחר לנארד לחמישייה השנייה של העונה.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | סן דייגו | 34 | 33 | 31.3 | 0.455 | 0.205 | 0.726 | 9.9 | 1.9 | 1.4 | 0.7 | 12.7 |
| 2010/2011 | סן דייגו | 36 | 36 | 32.6 | 0.444 | 0.291 | 0.759 | 10.6 | 2.5 | 1.4 | 0.6 | 15.5 |
| קריירה | קריירה | 70 | 69 | 31.9 | 0.449 | 0.250 | 0.744 | 10.2 | 2.2 | 1.4 | 0.6 | 14.1 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | סן אנטוניו | 64 | 39 | 24.0 | 0.493 | 0.376 | 0.773 | 5.1 | 1.1 | 1.3 | 0.4 | 7.9 |
| 2012/2013 | סן אנטוניו | 58 | 57 | 31.2 | 0.494 | 0.374 | 0.825 | 6.0 | 1.6 | 1.7 | 0.6 | 11.9 |
| 2013/2014 | סן אנטוניו | 66 | 65 | 29.1 | '0.522 | 0.379 | 0.802 | 6.2 | 2.0 | 1.7 | 0.8 | 12.8 |
| 2015/2016 | סן אנטוניו | 64 | 64 | 31.8 | 0.479 | 0.349 | 0.802 | 7.2 | 2.5 | 2.3 | 0.8 | 16.5 |
| 2014/2015 | סן אנטוניו | 72 | 72 | 33.1 | 0.506 | 0.443 | 0.874 | 6.8 | 2.6 | 1.8 | 1.0 | 21.2 |
| 2016/2017 | סן אנטוניו | 74 | 74 | 33.4 | 0.485 | 0.381 | 0.880 | 5.8 | 3.5 | 1.8 | 0.7 | 25.5 |
| 2017/2018 | סן אנטוניו | 9 | 9 | 23.3 | 0.468 | 0.314 | 0.816 | 4.7 | 2.3 | 2.0 | 1.0 | 16.2 |
| 2018/2019 | טורונטו | 60 | 60 | 34.0 | 0.496 | 0.371 | 0.854 | 7.3 | 3.3 | 1.8 | 0.4 | 26.6 |
| 2019/2020 | ל.א. קליפרס | 57 | 57 | 32.4 | 0.470 | 0.378 | 0.886 | 7.1 | 4.9 | 1.8 | 0.6 | 27.1 |
| 2020/2021 | ל.א. קליפרס | 52 | 52 | 34.1 | 0.512 | 0.398 | 0.885 | 6.5 | 5.2 | 1.6 | 0.4 | 24.8 |
| 2022/2023 | ל.א. קליפרס | 52 | 50 | 33.6 | 0.512 | 0.416 | 0.871 | 6.5 | 3.9 | 1.4 | 0.5 | 23.8 |
| 2023/2024 | ל.א. קליפרס | 68 | 68 | 34.3 | 0.525 | 0.417 | 0.885 | 6.1 | 3.6 | 1.6 | 0.9 | 23.7 |
| קריירה | קריירה | 696 | 667 | 31.8 | 0.499 | 0.391 | 0.862 | 6.4 | 3.0 | 1.7 | 0.7 | 20.0 |
| אול-סטאר | אול-סטאר | 5 | 5 | 19.8 | 0.525 | 0.400 | - !— | 5.8 | 3.8 | 1.2 | 0.2 | 15.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012 | סן אנטוניו | 14 | 14 | 27.1 | 0.500 | 0.450 | 0.813 | 5.9 | 0.6 | 1.2 | 0.4 | 8.6 |
| 2013 | סן אנטוניו | 21 | 21 | 36.9 | 0.545 | 0.390 | 0.633 | 9.0 | 1.0 | 1.8 | 0.5 | 13.5 |
| 2014 | סן אנטוניו | 23 | 23 | 32.0 | 0.510 | 0.419 | 0.736 | 6.7 | 1.7 | 1.7 | 0.6 | 14.3 |
| 2015 | סן אנטוניו | 7 | 7 | 35.7 | 0.477 | 0.423 | 0.771 | 7.4 | 2.6 | 1.1 | 0.6 | 20.3 |
| 2016 | סן אנטוניו | 10 | 10 | 33.9 | 0.500 | 0.436 | 0.824 | 6.3 | 2.8 | 2.6 | 1.4 | 22.5 |
| 2017 | סן אנטוניו | 12 | 12 | 35.8 | 0.525 | 0.455 | 0.931 | 7.8 | 4.6 | 1.7 | 0.5 | 27.7 |
| 2019 | טורונטו | 24 | 24 | 39.1 | 0.490 | 0.379 | 0.884 | 9.1 | 3.9 | 1.7 | 0.7 | 30.5 |
| 2020 | ל.א. קליפרס | 13 | 13 | 39.3 | 0.489 | 0.329 | 0.862 | 9.3 | 5.5 | 2.3 | 0.8 | 28.2 |
| 2021 | ל.א. קליפרס | 11 | 11 | 39.3 | 0.573 | 0.393 | 0.880 | 7.7 | 4.4 | 2.1 | 0.8 | 30.4 |
| 2023 | ל.א. קליפרס | 2 | 2 | 40.0 | 0.545 | 0.600 | 0.882 | 6.5 | 6.0 | 2.0 | 0.5 | 34.5 |
| קריירה | קריירה | 137 | 137 | 35.5 | 0.512 | 0.402 | 0.845 | 7.8 | 2.9 | 1.8 | 0.7 | 21.4 |
הערות שוליים

↑  Father's memory helps drive Aztecs star
↑  ביוגרפיה באתר NBA.com
1 2  ביוגרפיה באתר האוניברסיטה
↑  דירוג מחזור 2009 באתר rivals.com
↑  דירוג מחזור 2009 באתר ESPN
↑  NBA Draft trades: Pacers deal Leonard to San Antonio for George Hill
↑  Chiari, Mike (22 במרץ 2018). "Report: Spurs Held 'Emotional' Players-Only Meeting Asking Kawhi Leonard to Play". Bleacher Report. נבדק ב-6 במאי 2018. {{cite web}}:  (עזרה)
↑  סוכם הטרייד בין לנארד לדרוזן: "אין שום נאמנות במשחק הזה", באתר וואלה, 18 ביולי 2018
↑  "L.A. Clippers Sign Two-Time Finals MVP Kawhi Leonard" (הודעה לעיתונות). Los Angeles Clippers. 10 ביולי 2019. נבדק ב-10 ביולי 2019. {{cite press release}}:  (עזרה)
| --- | --- |
בקרת זהויות :  LCCN: n2017048363  VIAF: 1323150325567210090009   WorldCat (עם VIAF): 1323150325567210090009